Ռուսները վաղուց մատնիչներից իմացել էին, որ չերքեզները միտք են ունեցել բերդը կոխելու. սկզբից մի քանի հոգի շորերը փոխած ներս պիտի մտնեն ու մութ ժամանակ դուռը պիտի բացեն, որ մյուսները 5-6 հարյուր հոգի դրսից ներս մտնեն. բայց ե՞րբ պիտի լինի այդ` չգիտեին. ու որովհետև մատնիչները շատ անգամ սուտ խաբարներ էին բերում, դրա համար նրանք արդեն սկսել էին կասկածել, որ չլինի այս անգամն էլ խաբվեն: